               EURÓPAI BIZOTTSÁG
            Brüsszel, 2019.10.14.
            COM(2019) 462 final
            2019/0220(NLE)
            Javaslat
            A TANÁCS HATÁROZATA
            az Európai Unió által egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás által létrehozott vegyes bizottságban és kereskedelmi és beruházási albizottságban a vegyes bizottság eljárási szabályzatának és a kereskedelmi és beruházási albizottság eljárási szabályzatának elfogadása tekintetében képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás (a továbbiakban: a megállapodás) által létrehozott vegyes bizottságban és kereskedelmi és beruházási albizottságban a vegyes bizottság eljárási szabályzatának és a kereskedelmi és beruházási albizottság eljárási szabályzatának tervezett elfogadásával kapcsolatban képviselendő álláspont meghatározásáról szóló határozat.

               2.A javaslat háttere

               2.1.Az EU–Mongólia közötti partnerségi és együttműködési keretmegállapodás

               A megállapodás célja az EU és tagállamai, valamint Mongólia között erősebb partnerség létrehozása, továbbá az együttműködés elmélyítése és fokozása a közös érdekű kérdésekben, a közös értékeknek és közös elveknek megfelelően. A megállapodás koherens, jogilag kötelező keretet hoz létre az EU Mongóliával fennálló kapcsolataihoz. A megállapodás 2017. november 1-jén hatályba lépett.

               2.2.A vegyes bizottság és a kereskedelmi és beruházási albizottság

               A vegyes bizottságot a megállapodás 56. cikke hozza létre. Fő feladatai a következők: a) e megállapodás megfelelő érvényesülésének és végrehajtásának biztosítása; b) a megállapodás céljaival kapcsolatos prioritások meghatározása; c) ajánlások tétele e megállapodás célkitűzéseinek előmozdítása érdekében.

               A vegyes bizottság feladata, hogy adott esetben ajánlásokat tegyen és határozatokat fogadjon el a megállapodás egyes vonatkozásainak érvényesítése érdekében. A vegyes bizottság a megfelelő magas szinten ülésezik. A vegyes bizottság elfogadja eljárási szabályzatát. Konkrét kérdések kezelése érdekében szakértői munkacsoportokat állíthat fel.

               A kereskedelmi és beruházási albizottságot a megállapodás 28. cikke hozza létre. Feladata, hogy segítse a vegyes bizottságot feladatai ellátásában azáltal, hogy a kereskedelem és a beruházások terén folytatott együttműködés valamennyi területével foglalkozik.

               2.3.A vegyes bizottság és a kereskedelmi és beruházási albizottság tervezett jogi aktusa

               A vegyes bizottság határozatot fogad el eljárási szabályzatának és a szakértői munkacsoportok eljárási szabályzatának elfogadásáról. A kereskedelmi és beruházási albizottság határozatot fogad el eljárási szabályzatának elfogadásáról (a továbbiakban: a tervezett jogi aktus).

               A tervezett jogi aktusok célja, hogy a megállapodás 28. cikke (3) bekezdésének és 56. cikke (6) bekezdésének megfelelően elfogadják a vegyes bizottság működését szabályozó eljárási szabályzatot, valamint a kereskedelmi és beruházási albizottság és a szakértői munkacsoportok eljárási szabályzatát, hogy lehetővé váljon a megállapodás végrehajtása.

               3.Az Unió által képviselendő álláspont

               Az Unió által képviselendő álláspont célja, hogy elfogadják az EU–Mongólia vegyes bizottság eljárási szabályzatát, valamint a kereskedelmi és beruházási albizottság és a szakértői munkacsoportok eljárási szabályzatát. Az álláspontnak a vegyes bizottság és a kereskedelmi és beruházási albizottság határozattervezetein kell alapulnia.

               4.Jogalap

               4.1.Eljárási jogalap

               4.1.1.Alapelvek

               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, amelyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  1
               .

               4.1.2.A jelen esetre történő alkalmazás

               A vegyes bizottság és a kereskedelmi és beruházási albizottság megállapodás, nevezetesen az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás által létrehozott szervek.

               Az említett szervek által elfogadandó aktusok joghatással bíró jogi aktusok. Ennek oka, hogy a megállapodás 56. cikkének (2) bekezdésével összhangban a vegyes bizottság és a kereskedelmi és beruházási albizottság a Felekre nézve kötelező erejű határozatokat fogad el.

               A tervezett jogi aktusok nem egészítik ki és nem módosítják a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Alapelvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               Valamely, egyidejűleg több cél elérésére irányuló vagy több elválaszthatatlan és egymáshoz viszonyítva nem járulékos jellegű összetevőt magában foglaló tervezett jogi aktus esetében az EUMSZ 218. cikkének (9) bekezdése szerinti határozat anyagi jogalapját kivételesen a különböző vonatkozó jogalapok fogják képezni.

               4.2.2.A jelen esetre történő alkalmazás

               A tervezett jogi aktusok célja, hogy előmozdítsák a megállapodás célkitűzéseit és megkönnyítsék a megállapodás végrehajtását. A vegyes bizottság eljárási szabályzata valamely, megállapodás alapján létrehozott szerv általános működését érinti. Ezért azt a területet, amelyhez a tervezett határozat tartozik, a megállapodás egészének figyelembevételével kell meghatározni
                  2
               .

               Ebben a konkrét esetben a megállapodás elsődleges célja és összetevője egy fejlődő országgal folytatott együttműködés (EUMSZ 209. cikk)
                  3
               . Ezért az EUMSZ 209. cikke a megfelelő jogalap.

               4.3.Következtetés

               A javasolt határozat jogalapja ezért az EUMSZ 209. cikke, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               Mivel a vegyes bizottság jogi aktusa meghatározza az eljárási szabályzatát, elfogadását követően helyénvaló kihirdetni az Európai Unió Hivatalos Lapjában.

               2019/0220 (NLE)

               Javaslat

               A TANÁCS HATÁROZATA

               az Európai Unió által egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás által létrehozott vegyes bizottságban és kereskedelmi és beruházási albizottságban a vegyes bizottság eljárási szabályzatának és a kereskedelmi és beruházási albizottság eljárási szabályzatának elfogadása tekintetében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 209. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás (a továbbiakban: a megállapodás) 2017. november 1-jén hatályba lépett.

               (2)A megállapodás 56. cikkének (1) bekezdése vegyes bizottságot hozott létre a megállapodás megfelelő érvényesülésének és végrehajtásának biztosítása céljából.

               (3)A megállapodás 56. cikkének (6) bekezdése szerint a vegyes bizottság maga fogadja el eljárási szabályzatát, 56. cikkének (4) bekezdése szerint pedig a vegyes bizottság szakértői munkacsoportokat állíthat fel.

               (4)A megállapodás 28. cikkének (1) bekezdése létrehozza a kereskedelmi és beruházási albizottságot.

               (5)A megállapodás 28. cikkének (3) bekezdése úgy rendelkezik, hogy a kereskedelmi és beruházási albizottság meghatározza saját eljárási szabályzatát.

               (6)A megállapodás hatékony végrehajtásának biztosítása érdekében a vegyes bizottság eljárási szabályzatát a lehető leghamarabb el kell fogadni.

               (7)Ezért helyénvaló meghatározni a vegyes bizottságban és a kereskedelmi és beruházási albizottságban az Unió által képviselendő álláspontot. Az Unió által a vegyes bizottságban és a kereskedelmi és beruházási albizottságban képviselendő álláspontnak a vegyes bizottság és a kereskedelmi és beruházási albizottság csatolt határozattervezetein kell alapulnia.

               ELFOGADTA EZT A HATÁROZATOT:

               1. cikk

               Az Unió által az EU–Mongólia vegyes bizottságban a vegyes bizottság eljárási szabályzatának tervezett elfogadásával kapcsolatban képviselendő álláspont a vegyes bizottság e határozathoz csatolt határozattervezetén alapul.

               Az Unió által az EU–Mongólia kereskedelmi és beruházási albizottságban a kereskedelmi és beruházási albizottság eljárási szabályzatának tervezett elfogadásával kapcsolatban képviselendő álláspont a kereskedelmi és beruházási albizottság e határozathoz csatolt határozattervezetén alapul.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     Tanács részéről

                     az elnök

                     (1)

                        C-399/12 sz. ügy, Németország kontra Tanács (OIV), ECLI:EU:C:2014:2258, 61–64. pont.

                     (2)

                        C-244/17 sz. ügy, Bizottság kontra Tanács (Kazahsztán), ECLI:EU:C:2018:662, 40. pont.

                     (3)

                        A fejlesztéspolitika hatályát illetően lásd: a C-377. sz., Bizottság kontra Tanács (Fülöp-szigetek) ügy 36–37. pontját.

    ---documentbreak---

               EURÓPAI BIZOTTSÁG
            Brüsszel, 2019.10.14.
            COM(2019) 462 final
            MELLÉKLETEK
            a következőhöz:
            A TANÁCS HATÁROZATA
            az Európai Unió által egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás által létrehozott vegyes bizottságban és kereskedelmi és beruházási albizottságban a vegyes bizottság eljárási szabályzatának és a kereskedelmi és beruházási albizottság eljárási szabályzatának elfogadása tekintetében képviselendő álláspontról

               I. MELLÉKLET

               Az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodással létrehozott vegyes bizottság (a továbbiakban: az EU-Mongólia vegyes bizottság) 1/ határozata

               (éééé. hónap NN.)

               az eljárási szabályzata elfogadásáról

               AZ EU–MONGÓLIA VEGYES BIZOTTSÁG,

               tekintettel az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodásra (a továbbiakban: a megállapodás) és különösen annak 56. cikkére,

               mivel:

               (1)A megállapodás 2017. november 1-jén hatályba lépett.

               (2)A megállapodás 56. cikkének (6) bekezdése értelmében az EU–Mongólia vegyes bizottság elfogadja saját eljárási szabályzatát,

               A KÖVETKEZŐKÉPPEN HATÁROZOTT:

               Egyetlen cikk

               Az EU–Mongólia vegyes bizottság elfogadja a mellékletben szereplő eljárási szabályzatát

               Ez a határozat az elfogadásának napján lép hatályba.

               Kelt Brüsszelben/Ulánbátorban, -án/-én

               az EU–Mongólia vegyes bizottság részéről

               az elnök

               MELLÉKLET

               AZ EU–MONGÓLIA VEGYES BIZOTTSÁG ELJÁRÁSI SZABÁLYZATA

               1. cikk
               Összetétel és elnökség

               1.Az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás (a továbbiakban: a megállapodás) 56. cikkének megfelelően létrehozott vegyes bizottság (a továbbiakban: az EU–Mongólia vegyes bizottság) a megállapodás 56. cikke szerint végzi feladatait.

               2.Az EU–Mongólia vegyes bizottság a megállapodás értelmében a Felek lehető legmagasabb szintű képviselőiből áll.

               3.Az EU–Mongólia vegyes bizottság elnöki tisztét Mongólia külügyminisztere és az Unió külügyi és biztonságpolitikai főképviselője felváltva tölti be egy naptári éven át. Az elnökök felhatalmazhatnak egy vezető beosztású tisztviselőt az EU–Mongólia vegyes bizottság valamennyi ülésének vagy azok egy részének az elnöklésére.

               2. cikk
                  Ülések

               1.Amennyiben a Felek másként nem határoznak, az EU–Mongólia vegyes bizottság általában évente egyszer ülésezik. Az EU–Mongólia vegyes bizottság üléseit az elnök hívja össze. Az ülések közösen meghatározott időpontban, Brüsszelben és Ulánbátorban felváltva kerülnek megrendezésre. Az EU–Mongólia vegyes bizottság bármely Fél kérésére és a Felek beleegyezésével rendkívüli üléseket tarthat.

               2.Kivételes esetben és a Felek egyetértése mellett az EU–Mongólia vegyes bizottság ülései technikai eszközök útján, pl. videokonferencia keretében is lefolytathatók.

               3. cikk
                  Küldöttségek

               1.A Felek az EU–Mongólia vegyes bizottság minden ülése előtt tájékoztatják az elnököt küldöttségük tervezett összetételéről.

               2.Az elnök – a Felek egyetértésével – szakértőket vagy más szervek képviselőit is meghívhatja az ülésekre, hogy azok megfigyelőként részt vegyenek, vagy tájékoztatást nyújtsanak egy adott témáról. A Felek megállapodnak abban, hogy e szakértők vagy más szervek képviselői milyen feltételek mellett vehetnek részt az üléseken.

               4. cikk
                  A nyilvánosság tájékoztatása

               1.Amennyiben az elnök – a Felek egyetértésével – másként nem határoz, az EU–Mongólia vegyes bizottság ülései nem nyilvánosak. Amennyiben az egyik Fél bizalmasnak nyilvánított információkat terjeszt az EU–Mongólia vegyes bizottság elé, a másik Fél a szóban forgó információkat akként kezeli.

               2.Az EU–Mongólia vegyes bizottság belátása szerint nyilatkozatokat adhat ki a nyilvánosság számára.

               5. cikk
                  Titkárság

               Az Európai Külügyi Szolgálat és Mongólia Kormányának egy-egy képviselője közösen látja el az EU–Mongólia vegyes bizottság titkári tisztségét. Tájékoztatást kapnak az elnöknek címzett és az elnöktől származó minden közleményről, olyan írásbeli eszközökkel is, mint az elektronikus levelezés.

               6. cikk
                  Az ülések napirendje

               1.Az elnök összeállítja az EU–Mongólia vegyes bizottság üléseinek ideiglenes napirendjét. Az ideiglenes napirendet és a vonatkozó dokumentumokat az ülés napja előtt legalább 21 nappal megküldik a Feleknek.

               2.Bármely Fél felkérheti az elnököt egy adott pont napirendre vételére.

               3.Az EU–Mongólia vegyes bizottság az egyes ülések kezdetén elfogadja a napirendet. A Felek egyetértésével az ideiglenes napirenden kívüli pontokat is fel lehet venni a napirendre.

               4.Az EU–Mongólia vegyes bizottság titkárai az ülés előtt nyilvánosságra hozzák az EU–Mongólia vegyes bizottság ideiglenes napirendjét.

               5.Az elnök kivételes esetekben és a Felek egyetértésével az adott ügy sajátosságaira való tekintettel lerövidítheti az (1) bekezdésben említett határidőt.

               7. cikk
                  Kölcsönösen elfogadott jegyzőkönyv

               1.Az EU–Mongólia vegyes bizottság üléseinek következtetéseit kölcsönösen elfogadott jegyzőkönyv formájában rögzítik.

               2.Az elnök minden ülésen összefoglalja az EU–Mongólia vegyes bizottság által levont következtetéseket. A két titkár e következtetések alapján, lehetőleg az ülés végén vagy az ülés napját követő legfeljebb 30 naptári napon belül közösen elkészíti a jegyzőkönyv tervezetét.

               3.Az EU–Mongólia vegyes bizottság lehetőleg az ülés végén, vagy az ülés napját követő legfeljebb 45 naptári napon belül, vagy pedig az EU–Mongólia vegyes bizottság által közösen elfogadott határidőn belül jóváhagyja a jegyzőkönyv tervezetét. A jegyzőkönyvtervezet EU–Mongólia vegyes bizottság általi jóváhagyását követően a jegyzőkönyv tervezetének két eredeti példányát az elnök írja alá. A Felek megkapják a jegyzőkönyvtervezet egy-egy eredeti példányát.

               8. cikk
                  Határozatok és ajánlások

               1.Az EU–Mongólia vegyes bizottság ajánlásokat vagy határozatokat fogadhat el a megállapodás célkitűzéseinek elérése érdekében.

               2. Az EU–Mongólia vegyes bizottság határozatai vagy ajánlásai a „Határozat” vagy „Ajánlás” címet viselik, amelyet a sorszám, az elfogadás dátuma, valamint a tárgy megjelölése követ. Minden határozatban rendelkezni kell a határozat hatálybalépésének időpontjáról.

               3.Ha a körülményekre tekintettel szükséges, az EU–Mongólia vegyes bizottság a határozatot vagy az ajánlást írásbeli eljárással is elfogadhatja.

               4.Az EU–Mongólia vegyes bizottság határozatait és ajánlásait két hiteles példányban kell elkészíteni, amelyeket az elnök ír alá.

               5.A Felek saját hivatalos lapjukban közzétehetik az EU–Mongólia vegyes bizottság határozatait és ajánlásait.

               9. cikk
                  Költségek

               1.A Felek maguk viselik az EU–Mongólia vegyes bizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési költségeket is. A Felek maguk viselik az üléseken való tolmácsolással és a fordítással kapcsolatban felmerülő költségeket.

               2.Az ülések megrendezésével és a dokumentumok sokszorosításával kapcsolatos költségeket az ülésnek otthont adó Fél viseli.

               10. cikk
                  Szakértői munkacsoportok

               1.Az EU–Mongólia vegyes bizottság szakértői munkacsoportokat állíthat fel munkája elvégzésének támogatására.

               2.Az EU–Mongólia vegyes bizottság dönthet bármelyik szakértői munkacsoport megszüntetéséről, illetve hatáskörük elfogadásáról vagy módosításáról.

               3.A szakértői munkacsoportok döntéshozatali jogkörrel rendelkeznek. Üléseik után tevékenységükről részletes szóbeli és írásbeli jelentést tesznek az EU–Mongólia vegyes bizottságnak és ajánlásokat tehetnek az EU–Mongólia vegyes bizottságnak.

               11. cikk
                  Az eljárási szabályzat módosítása

               A 8. cikkel összhangban az eljárási szabályzat a Felek közös megegyezésével módosítható.

               II. MELLÉKLET

               Az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodással létrehozott, EU-Mongólia kereskedelmi és beruházási albizottság (a továbbiakban: az EU-Mongólia kereskedelmi és beruházási albizottság) 1/.... határozata

               (éééé. hónap NN.)

               az eljárási szabályzata elfogadásáról

               AZ EU–MONGÓLIA KERESKEDELMI ÉS BERUHÁZÁSI ALBIZOTTSÁG,

               tekintettel az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodásra (a továbbiakban: a megállapodás) és különösen annak 28. cikkére,

               mivel:

               (1)A megállapodás 28. cikke értelmében létrejött az EU–Mongólia kereskedelmi és beruházási albizottság azzal a céllal, hogy segítse a vegyes bizottságot feladatai ellátásában, azáltal, hogy a megállapodás IV. címének hatálya alá tartozó valamennyi területtel (Kereskedelmi és beruházási kérdésekkel kapcsolatos együttműködés) foglalkozik.

               (2)A megállapodás 28. cikkének (3) bekezdése értelmében az EU–Mongólia kereskedelmi és beruházási albizottság megállapítja eljárási szabályzatát.

               A KÖVETKEZŐKÉPPEN HATÁROZOTT:

               Egyetlen cikk

               Az EU–Mongólia kereskedelmi és beruházási albizottság a mellékletben foglaltak szerint elfogadja az eljárási szabályzatát.

               Ez a határozat az elfogadásának napján lép hatályba.

               Kelt Brüsszelben/Ulánbátorban, -án/-én.

               az EU-Mongólia kereskedelmi és beruházási albizottság részéről

               az elnök

               MELLÉKLET

               AZ EU-MONGÓLIA KERESKEDELMI ÉS BERUHÁZÁSI ALBIZOTTSÁG ELJÁRÁSI SZABÁLYZATA

               1. cikk
                  Összetétel és elnökség

               1.Az egyrészről az Európai Unió és tagállamai, másrészről Mongólia közötti partnerségi és együttműködési keretmegállapodás (a továbbiakban: a megállapodás) 28. cikkének megfelelően létrehozott albizottság (a továbbiakban: az EU–Mongólia kereskedelmi és beruházási albizottság) a megállapodás 28. cikkének (2) bekezdése szerint végzi feladatait.

               2.Az EU–Mongólia kereskedelmi és beruházási albizottság az Unió és Mongólia megfelelő szintű képviselőiből áll, és elnöki tisztét az Európai Unió részéről az Európai Bizottság illetékes szolgálatának egy képviselője, Mongólia részéről […] felváltva tölti be egy naptári éven át.

               2. cikk
                  Ülések

               1.Az EU–Mongólia kereskedelmi és beruházási albizottság évente, nem sokkal az EU–Mongólia vegyes bizottság ülése előtt ülésezik. Az EU–Mongólia kereskedelmi és beruházási albizottság üléseit az elnök hívja össze. Az ülések közösen meghatározott időpontban, Brüsszelben és Ulánbátorban felváltva kerülnek megrendezésre. Az EU–Mongólia kereskedelmi és beruházási albizottság bármelyik Fél kérésére külön üléseket tarthat, amennyiben a Felek erről megállapodnak.

               2.A Felek egyetértése esetén az EU–Mongólia kereskedelmi és beruházási albizottság ülései videokonferencia útján is megtarthatók.

               3. cikk
                  Küldöttségek

               1. A Felek az EU–Mongólia kereskedelmi és beruházási albizottság minden ülése előtt tájékoztatják az elnököt küldöttségük tervezett összetételéről.

               2.Az elnök – a Felek egyetértésével – szakértőket vagy más szervek képviselőit is meghívhatja az ülésekre, hogy azok megfigyelőként részt vegyenek, vagy tájékoztatást nyújtsanak egy adott témáról. A Felek megállapodnak abban, hogy e szakértők vagy más szervek képviselői milyen feltételek mellett vehetnek részt az üléseken.

               4. cikk
                  A nyilvánosság tájékoztatása

               1.Amennyiben az elnök – a Felek egyetértésével – másként nem határoz, az EU–Mongólia kereskedelmi és beruházási albizottság ülései nem nyilvánosak. Amennyiben az egyik Fél bizalmasnak nyilvánított információkat terjeszt az EU–Mongólia kereskedelmi és beruházási albizottság elé, a másik Fél a szóban forgó információkat akként kezeli.

               2.Az EU–Mongólia kereskedelmi és beruházási albizottság belátása szerint nyilatkozatokat adhat ki a nyilvánosság számára.

               5. cikk
                  Titkárság

               1.Az Európai Bizottság illetékes szolgálatának és Mongólia Külügyminisztériumának egy-egy képviselője közösen látja el az EU–Mongólia kereskedelmi és beruházási albizottság titkári tisztségét.

               6. cikk
                  Az ülések napirendje

               1.Az elnök összeállítja az EU–Mongólia kereskedelmi és beruházási albizottság üléseinek ideiglenes napirendjét.

               2.Bármely Fél felkérheti az elnököt egy adott pont napirendre vételére.

               3.A napirendet az EU–Mongólia kereskedelmi és beruházási albizottság fogadja el az egyes ülések elején. A Felek egyetértésével az ideiglenes napirenden kívüli pontokat is fel lehet venni a napirendre.

               4.Az EU–Mongólia kereskedelmi és beruházási albizottság titkárai az ülés előtt nyilvánosságra hozzák az EU–Mongólia kereskedelmi és beruházási albizottság ideiglenes napirendjét.

               7. cikk
                  Jegyzőkönyv

               1.Az EU–Mongólia kereskedelmi és beruházási albizottság üléseinek következtetéseit kölcsönösen elfogadott jegyzőkönyv formájában rögzítik.

               2.Az elnök minden ülésen összefoglalja az EU–Mongólia kereskedelmi és beruházási albizottság által levont következtetéseket, és azokról jelentést tesz az EU–Mongólia vegyes bizottságnak. A két titkár e következtetések alapján, lehetőleg az ülés végén vagy az ülés napját követő legfeljebb 30 naptári napon belül közösen elkészíti a jegyzőkönyv tervezetét.

               3.Az EU–Mongólia kereskedelmi és beruházási albizottság lehetőleg az ülés végén, vagy az ülés napját követő legfeljebb 45 naptári napon belül, vagy pedig az EU–Mongólia kereskedelmi és beruházási albizottság által közösen elfogadott határidőn belül jóváhagyja a jegyzőkönyv tervezetét.

               8. cikk
                  Határozatok

               1.Az EU–Mongólia kereskedelmi és beruházási albizottság határozatokról állapodhat meg a megállapodásban meghatározott esetekben.

               2.Az EU–Mongólia kereskedelmi és beruházási albizottság határozatai a „Kereskedelmi és beruházási albizottság határozata” címet viselik, amelyet a sorszám, az elfogadás dátuma, valamint a tárgy megjelölése követ. Minden határozatban rendelkezni kell a határozat hatálybalépésének időpontjáról.

               3.Ha a körülmények indokolják, az EU–Mongólia kereskedelmi és beruházási albizottság a határozatait írásbeli eljárással is elfogadhatja.

               4.Az EU–Mongólia kereskedelmi és beruházási albizottság határozatait két hiteles példányban kell elkészíteni, amelyeket az elnök ír alá.

               5.A Felek saját hivatalos lapjukban közzétehetik az EU–Mongólia kereskedelmi és beruházási albizottság határozatait.

               9. cikk
                  Költségek

               1.A Felek maguk viselik az EU–Mongólia kereskedelmi és beruházási albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési költségeket is. A Felek maguk viselik az üléseken való tolmácsolással és a fordítással kapcsolatban felmerülő költségeket.

               2.Az ülések megrendezésével és a dokumentumok sokszorosításával kapcsolatos költségeket az ülésnek otthont adó Fél viseli.

               10. cikk
                  Az eljárási szabályzat módosítása

               Az eljárási szabályzat a Felek közös megegyezésével módosítható.


               EURÓPAI BIZOTTSÁG
            Brüsszel, 2019.10.15.
            COM(2019) 469 final
            2019/0222(NLE)
            Javaslat
            A TANÁCS HATÁROZATA
            az Európai Unió által a Kereskedelmi Világszervezet Árukereskedelmi Tanácsában a kereskedelmi eljárások egyszerűsítésével foglalkozó bizottság eljárási szabályzata tekintetében képviselendő álláspontról

               INDOKOLÁS

               1.A javaslat tárgya

               Ez a javaslat az Unió által a Kereskedelmi Világszervezetben (WTO) a kereskedelmi eljárások egyszerűsítésével foglalkozó bizottság (a továbbiakban: a bizottság) eljárási szabályzatának javasolt – a kereskedelmi eljárások egyszerűsítéséről szóló WTO-megállapodás (a továbbiakban: a megállapodás) szerinti – elfogadásával kapcsolatban képviselendő álláspontot határozza meg.

               2.A javaslat háttere

               2.1.A kereskedelmi eljárások egyszerűsítéséről szóló megállapodás

               A megállapodás, amelynek az EU is részes fele
                  1
               , a WTO 2013-ban Balin megrendezett 9. miniszteri konferenciáján került elfogadásra azzal a céllal, hogy egyszerűsítse, korszerűsítse és elősegítse a WTO-tagok közötti kiviteli és behozatali eljárásokat. A megállapodás olyan rendelkezéseket tartalmaz a határon folytatott gyorsabb, egyszerűsített, átláthatóbb és hatékonyabb eljárásokra vonatkozóan, amelyek meggyorsítják az áruk – ezen belül a tranzitáruk – mozgását, kiadását és vámkezelését, továbbá intézkedéseket állapít meg a vámhatóságok és más illetékes hatóságok közötti, a kereskedelmi eljárások egyszerűsítésére és a vámszabályok betartására irányuló hatékony együttműködés tekintetében. A megállapodás 2017. július 20-án lépett hatályba.

               2.2.Az árukereskedelemről szóló tervezett tanácsi jogi aktus

               A megállapodás 23. cikkének 1. bekezdése létrehozza a kereskedelmi eljárások egyszerűsítésével foglalkozó bizottságot, és kimondja, hogy „[a] bizottság megalkotja saját eljárási szabályait”. E célból Japán, Argentína, Norvégia és Paraguay javaslatot terjesztett elő, amelyet a WTO kereskedelmi eljárások egyszerűsítésével foglalkozó bizottságának tagjai a legutóbbi, 2019. június 25-i ülésükön teljes mértékben támogattak. A javasolt szabályzat igazgatási jellegű, és a kereskedelmi eljárások egyszerűsítésével foglalkozó bizottság üléseihez kapcsolódó hatékony szervezést és eljárásokat biztosítja.

               A WTO-t létrehozó Marrákesi Egyezmény IV. cikkének 6. bekezdése szerint ahhoz, hogy az alárendelt szervek – így például a kereskedelmi eljárások egyszerűsítésével foglalkozó bizottság – eljárási szabályzata hatályba léphessen, a WTO Árukereskedelmi Tanácsának jóváhagyása szükséges.

               3.Az Unió által képviselendő álláspont

               Az eljárási szabályzat igazgatási jellegű. Célja a kereskedelmi eljárások egyszerűsítéséről szóló megállapodás hatékony működésének biztosítása. Az Uniónak érdeke fűződik a kereskedelmi eljárások egyszerűsítésével foglalkozó bizottság ülésén maradéktalanul támogatott eljárási szabályzat elfogadásához, mivel az Unió célja, hogy a bizottság megfelelően működjön, és hatékonyan nyomon tudja követni a kereskedelmi eljárások egyszerűsítéséről szóló megállapodás végrehajtását. Az eljárási szabályzat a WTO Általános Tanácsának eljárási szabályzatán
                  2
                alapul, és attól csak a kereskedelmi eljárások egyszerűsítésével foglalkozó bizottság sajátos igényei esetében tér el. Például az Általános Tanács eljárási szabályzatának 1. szabályát kiegészítve előírja, hogy a bizottság évente legalább egyszer ülésezik, jóllehet az Általános Tanács esetében nem áll fenn ez a kötelezettség. További példa, hogy az ülésmeghívókat lehetőleg az ülés előtt három héttel ki kell küldeni, mivel az álláspontok kialakítása időnként meglehetősen összetett feladat, különösen, amikor bizonyos kötelezettségvállalások végrehajtásához kapcsolódó támogatásokról van szó. Az Általános Tanács ülése sürgős esetben nagyon rövid időn belül, rendes körülmények között pedig tíz munkanapon belül hívható össze (2. szabály).

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  3
               .

               4.1.2.A jelen esetre történő alkalmazás

               A Kereskedelmi Világszervezet a WTO-t létrehozó Marrákesi Egyezménnyel (a továbbiakban: a WTO-egyezmény) létrejött nemzetközi szervezet. A kereskedelmi eljárások egyszerűsítésével foglalkozó bizottság az Árukereskedelmi Tanács alárendelt szerveként jött létre.

               Az Árukereskedelmi Tanács által elfogadandó jogi aktus joghatással bíró jogi aktus. A tervezett jogi aktus nem egészíti ki és nem módosítja a megállapodás intézményi keretét. Mindössze a kereskedelmi eljárások egyszerűsítésével foglalkozó bizottság működési szabályait hagyja jóvá.

               Ezért a javasolt határozat eljárási jogalapja az EUMSZ 207. cikkének (3) és (4) bekezdése, összefüggésben a 218. cikk (9) bekezdésével.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a közös kereskedelempolitikával kapcsolatos. Ezért a javasolt határozat anyagi jogalapja az EUMSZ 207. cikke (4) bekezdésének első albekezdése.

               4.3.Következtetés

               A javasolt határozat jogalapja ezért az EUMSZ 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               Tárgytalan.

               2019/0222 (NLE)

               Javaslat

               A TANÁCS HATÁROZATA

               az Európai Unió által a Kereskedelmi Világszervezet Árukereskedelmi Tanácsában a kereskedelmi eljárások egyszerűsítésével foglalkozó bizottság eljárási szabályzata tekintetében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az Unió az (EU) 2015/1947 tanácsi határozat
                  4
                alapján megkötötte a kereskedelmi eljárások egyszerűsítéséről szóló megállapodást (a továbbiakban: a megállapodás), amely 2017. február 22-én hatályba lépett.

               (2)A megállapodás 23. cikkének 1. bekezdése szerint a kereskedelmi eljárások egyszerűsítésével foglalkozó bizottság megalkothatja saját eljárási szabályzatát.

               (3)A Kereskedelmi Világszervezetet létrehozó Marrákesi Egyezmény IV. cikkének 6. bekezdése szerint a kereskedelmi eljárások egyszerűsítésével foglalkozó bizottság az Árukereskedelmi Tanács jóváhagyásával alakítja ki eljárási szabályait.

               (4)Helyénvaló meghatározni az Unió által az Árukereskedelmi Tanácsban képviselendő álláspontot, mivel a tervezett határozat kötelező érvényű lesz az Unióra nézve.

               (5)Helyénvaló egyetérteni a javasolt eljárási szabályzattal, amely lehetővé teszi a kereskedelmi eljárások egyszerűsítésével foglalkozó bizottság hatékony működését. Az eljárási szabályzat a Kereskedelmi Világszervezet Általános Tanácsának eljárási szabályzatán alapul, ugyanakkor igazodik a kereskedelmi eljárások egyszerűsítésével foglalkozó bizottság sajátos igényeihez,

               ELFOGADTA EZT A HATÁROZATOT:

               1. cikk

               Az Unió által az Árukereskedelmi Tanács ülésén a kereskedelmi eljárások egyszerűsítésével foglalkozó bizottság eljárási szabályzatának elfogadása tekintetében képviselendő álláspont az, hogy az eljárási szabályzat elfogadását a mellékletben foglaltak szerint támogatni kell.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács (EU) 2015/1947 határozata (2015. október 1.), HL L 284., 2015.10.30. 1. o.

                     (2)

                        A miniszteri konferencia és az Általános Tanács üléseinek eljárási szabályzata, WT/L/161 dokumentum, 1996.7.25.

                     (3)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (4)

                        A Tanács (EU) 2015/1947 határozata (2015. október 1.) a Kereskedelmi Világszervezetet létrehozó egyezmény módosításáról szóló jegyzőkönyvnek az Európai Unió nevében történő megkötéséről (HL L 284., 2015.10.30., 1. o.).

    ---documentbreak---

               EURÓPAI BIZOTTSÁG
            Brüsszel, 2019.10.15.
            COM(2019) 469 final
            MELLÉKLET
            a következőhöz:
            Javaslata Tanács határozata
            az Európai Unió által a Kereskedelmi Világszervezet Árukereskedelmi Tanácsában a kereskedelmi eljárások egyszerűsítésével foglalkozó bizottság eljárási szabályzata tekintetében képviselendő álláspontról

               MELLÉKLET

               A KERESKEDELMI ELJÁRÁSOK EGYSZERŰSÍTÉSÉVEL FOGLALKOZÓ BIZOTTSÁG ELJÁRÁSI SZABÁLYZATA
                  1

               A kereskedelmi eljárások egyszerűsítésével foglalkozó bizottság ülései vonatkozásában az Általános Tanács üléseinek eljárási szabályzatát (WT/L/161) kell értelemszerűen alkalmazni a következők kivételével:

               I. fejezet – Ülések

               (a)Az Általános Tanács eljárási szabályzatának 1. szabályát a kereskedelmi eljárások egyszerűsítéséről szóló megállapodás 23. cikke 1.2. bekezdésének megfelelően a következőképpen kell módosítani:

               „A bizottság szükség szerint, illetve a kereskedelmi eljárások egyszerűsítéséről szóló megállapodás rendelkezései által előírtak szerint ülésezik, de legalább évente egyszer.”

               (b)A 2. szabály első mondatát a következőképpen kell módosítani:

               „A bizottság üléseit a főigazgató hívja össze lehetőleg három héttel, de mindenképpen legalább tíz naptári nappal az ülésre kitűzött időpont előtt kiküldendő értesítéssel.”

               II. fejezet – Napirend

               (c)Az 5. szabály nem alkalmazandó
                  2
               .

               (d)A 11. szabály a következőképpen módosul:

               „A nemzetközi kormányközi szervezetek képviselői megfigyelőként részt vehetnek az üléseken a kereskedelmi eljárások egyszerűsítésével foglalkozó bizottság meghívására, az Általános Tanács szabályzatának 3. mellékletében foglalt iránymutatásokkal összhangban.

               Továbbá a kereskedelmi eljárások egyszerűsítéséről szóló megállapodás 23. cikkének 1.5. bekezdésével összhangban a bizottság a kereskedelmi eljárások egyszerűsítése területén hatáskörrel rendelkező más nemzetközi szervezetek vagy ezek alárendelt szerveinek képviselőit felkérheti arra, hogy:

               (a)vegyenek részt a bizottság ülésein; valamint

               (b)vitassák meg az e megállapodás végrehajtásához kapcsolódó konkrét kérdéseket.”

               V. fejezet – Tisztviselők

               (e)A 12., 13. és 14. szabályt oly módon kell módosítani, hogy a bizottság jogosult legyen alelnököt választani. Ennek megfelelően a 12., 13. és 14. szabály helyébe a következő szöveg lép:

               „12. szabály. A bizottság a tagok képviselői közül elnököt választ
                  3
               , és alelnököt választhat. A választás az év első ülésén történik, és az ülés végén lép hatályba. Az elnök és az alelnök a következő év első ülésének végéig marad hivatalban.

               13. szabály. Amennyiben az elnök az ülésen vagy annak egy részén nincs jelent, feladatait az alelnök látja el. Ha nem történt alelnökválasztás, vagy az alelnök nincs jelen, a bizottság az említett ülésre vagy az ülés említett részére ideiglenes elnököt választ.

               14. szabály. Ha az elnök már nem képes ellátni hivatali feladatait, a bizottság azok ellátására az új elnök megválasztásáig a 12. szabályban említett alelnököt jelöli ki, vagy ha nem történt alelnökválasztás, ideiglenes elnököt választ.”

               VI. fejezet – Ügymenet

               (f)A 24. szabály első mondatát a következőképpen kell módosítani:

               „Az ügymenet gyorsítása érdekében az elnök kézfeltartásra szólíthatja fel az adott javaslatot támogató képviselőket, és annak eredménye támogató nyilatkozatként a jegyzőkönyvben megfelelően rögzítendő....”

               VII. fejezet – Döntéshozatal

               (g)A 33. szabályt a következőképpen kell módosítani:

               „Amennyiben nem sikerül konszenzuson alapuló döntést hozni, az ügyet az Árukereskedelmi Tanács elé kell terjeszteni.”

               (h)A 34. szabály nem alkalmazandó.

               __________

                     (1)

                        Argentína, Japán, Norvégia és Paraguay közleménye (G/TFA/W/14) alapján.

                     (2)

                        A napirend megfelelő összeállítását és köröztetését az Általános Tanács eljárási szabályzatának 2., 3. és 6. szabálya biztosítja.

                     (3)

                        A bizottság alkalmazza a WTO-szervek tisztviselőinek kinevezésére vonatkozó iránymutatásokban (WT/L/31, 1995. február 7.) foglalt vonatkozó iránymutatásokat.